96/699/YOS: Yhteinen toiminta, 29 päivältä marraskuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella huumeiden kemiallista profilointia koskevasta tietojenvaihdosta jäsenvaltioiden välisen tehostetun yhteistyön helpottamiseksi laittoman huumekaupan torjunnassa



Virallinen lehti nro L 322 , 12/12/1996 s. 0005 - 0006



YHTEINEN TOIMINTA, 29 päivältä marraskuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella huumeiden kemiallista profilointia koskevasta tietojenvaihdosta jäsenvaltioiden välisen tehostetun yhteistyön helpottamiseksi laittoman huumekaupan torjunnassa (96/699/YOS) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan b alakohdan, ottaa huomioon Irlannin aloitteen, palauttaa mieliin Madridissa 15-16 päivänä joulukuuta 1995 kokoontuneen Eurooppa-neuvoston hyväksymän huumeasiantuntijoiden kertomuksen ja erityisesti siinä esitetyn huumeiden kemiallista profilointia koskevan toimintaehdotuksen, ottaa huomioon Dublinissa 30 päivänä heinäkuuta 1996 pidetyssä seminaarissa sovitut päätelmät huumeiden kemiallisesta profiloinnista, johon sisältyy takavarikoidusta huumausaineesta otetun näytteen useimpien aineosien laadullinen ja määrällinen määrittäminen, sekä katsoo, että on jäsenvaltioiden yhteisen edun mukaista tunnistaa laittoman huumausainetuotannon ja -valmistuksen kehityssuunnat ja kartoittaa valvottujen huumausaineiden toimitusreitit, on mainitun yhteisen edun mukaista tehostaa lakien täytäntöönpanotarkoituksessa laittoman huumekaupan lähteitä ja reittejä koskevaa tiedonkulkua ja tiedustelupalvelua, on saman yhteisen edun mukaista hankkia mahdollisimman paljon huumetakavarikkoihin liittyvää todistusaineistoa oikeuslaitoksia varten, jäsenvaltioiden oikeustieteelliset laboratoriot ovat kehittäneet erityispätevyyttä, -taitoja ja -asiantuntemusta huumeiden kemiallisessa profiloinnissa, mistä on merkittävää hyötyä yksittäisten jäsenvaltioiden täytäntöönpanoviranomaisille laittoman huumausaineiden tuotannon ja kaupan torjunnassa, kyseisen tiedon jakaminen edistäisi merkittävästi Euroopan unionin ponnistuksia laittoman huumausaineiden tuotannon ja kaupan torjunnassa, Europolin huumeyksikkö on kehittänyt erityispätevyyttä takavarikoitujen huumeiden ballistisessa profiloinnissa, tässä yhteisessä toiminnassa suunnitellun tiedon jakamisen ei ole tarkoitus korvata huumeiden kemiallista profilointia koskevia kahdenkeskisiä tai monenkeskisiä järjestelyjä tai vaikuttaa niihin tai edellyttää uusien rakenteiden perustamista neuvostoon, ja tunnustaa jäsenvaltioiden oikeustieteellisten laboratorioiden välisen yhteistyön tehostamisesta saatavan hyödyn, ON HYVÄKSYNYT TÄMÄN YHTEISEN TOIMINNAN: 1 artikla Tämän yhteisen toiminnan tarkoituksena on luoda yhtenäisempi järjestelmä huumeprofiloinnista saatujen tulosten levittämiseen ja välittämiseen jäsenvaltioissa. Tähän yhteiseen toimintaan kuuluu kokaiinin, heroiinin, LSD:n, amfetamiinien ja niiden ecstasy-tyyppisten johdannaisten MDA:n, MDMA:n ja MDEA:n ja sellaisten muiden huumeiden tai psykotrooppisten aineiden, jotka jäsenvaltiot katsovat asiaankuuluviksi, kemiallista profilointia koskeva tietojenvaihto. 2 artikla Europolin huumeyksikkö nimetään viranomaiseksi, jolle kemiallista profilointia koskevat tiedot jäsenvaltioista on toimitettava. 3 artikla Europolin huumeyksikköön toimitettavien tietojen on oltava seuraavassa muodossa: i) tabletin muodossa olevan huumausaineen analysointi: a) näytteen fyysiset ominaisuudet: koko, paino, väri b) muotoilu ja merkinnät: logon tyyppi ja paikka c) näytteestä löydetyn päähuumausaineen tyyppi ja määrä d) analyysin aikana löydettyjen kaikkien muiden aineosien tyyppi ja määrä e) kuva näytteestä f) tapauksen rekisteröinti(tunniste)numero; ii) muussa kuin tabletin muodossa olevan huumausaineen analysointi: a) näytteestä löydetyn päähuumausaineen tyyppi ja määrä b) analyysin aikana löydettyjen kaikkien muiden aineosien tyyppi ja määrä c) tapauksen rekisteröinti(tunniste)numero. 4 artikla Europolin huumeyksikkö toimittaa 3 artiklassa tarkoitetut tiedot kaikkiin jäsenvaltioihin. 5 artikla Tämä yhteinen toiminta tulee voimaan päivänä, jona se hyväksytään. 6 artikla Tämä yhteinen toiminta julkaistaan virallisessa lehdessä. Tehty Brysselissä 29 päivänä marraskuuta 1996. Neuvoston puolesta N. OWEN Puheenjohtaja